**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVII**  **Број 22** | **Прокупље**  **26. Јун**  **2025.године** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1

# Р е п у б л и к а С р б и ј а

Град Прокупље

Градска управа

Одељење за привреду,пољопривреду и локални економски развој

Број: 320-8/2025-06

Датум: 26.06.2025. године

**ЈАВНИ ПОЗИВ**

**ЗА ДОКАЗИВАЊЕ ПРАВА ПРЕЧЕГ ЗАКУПА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ГРАДА ПРОКУПЉА ЗА 2026. ГОДИНУ**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/20, 63/21 и 63/23), *Комисија за израду Годишњег програма заштите, уређења и коришћења пољопривредног земљишта (у даљем тексту: Комисија)/надлежни орган јединице локалне самоуправе* града Прокупља , расписује **јавни позив**свим физичким и правним лицима, којим обавештава:

* власнике система за наводњавање, одводњавање, рибњака, пољопривредног објекта, стакленика, пластеника и вишегодишњих засада (воћњака и винограда који су у роду) на пољопривредном земљишту у државној својини и који су уписани у Регистар пољопривредних газдинстава и налазе се у активном статусу најмање три године (у даљем тексту: пољопривредна инфраструктура) и
* власнике домаћих животиња, који су и власници, односно закупци објеката за гајење тих животиња на територији јединице локалне самоуправе на којој се право пречег закупа остварује, који су уписани у Регистар пољопривредних газдинстава и налазе се у активном статусу најмање једну годину (у даљем тексту: сточарство),

**да** **доставе потребну документацију** ради доказивања права пречег закупа на пољопривредном земљишту у државној својини на територији града Прокупља за 2026. годину, **до дана 31. октобра 2025. године.**

**ДОКУМЕНТАЦИЈА О ДОКАЗИВАЊУ ПРАВА ПРЕЧЕГ ЗАКУПА**

**I** Потребна документација за остваривање права пречег закупа **по основу власништва над пољопривредном инфраструктуром** je :

1. Захтев за признавање права пречег закупа по основу власништва над пољопривредноминфраструктуром потписан од стране физичког лица, односно одговорног лица у правном лицу;
2. Доказ о власништву над пољопривредном инфраструктуром:

а) Извод из јавне евиденције о непокретности за пољопривреднуинфраструктуру која је укњижена у јавној евиденцији о непокретности и /или

б) Пописна листа и књиговодствена документација потписана и оверена у складу са Законом о рачуноводству за правно лице, за пољопривредну инфраструктуру која није укњижена у јавној евиденцији о непокретности, односно грађевинска, односно употребна дозвола и/или

в) Сагласност/одобрење Министарства надлежног за послове пољопривреде на инвестициона улагања за пољопривредну инфраструктуру која је подигнута након јула 2006. године на катастарским парцелама, односно деловима катастарских парцела којима је у моменту подизања управљало Министарство, односно купопродајни уговор физичког лица (подносиоца захтева) са правним лицем које је подигло пољопривредну инфраструктуру у складу са тада важећим прописима и

1. Записник Републичке пољопривредне инспекције.

**II**  Потребна документација за остваривање права пречег закупа **по основу сточарства** je:

1. Захтев за признавање права пречег закупа по основу сточарства потписан од стране физичког лица, односно одговорног лица у правном лицу;
2. Доказ да је физичко или правно лице власник домаћих животиња и власник, односно закупац објекта за гајење тих животиња са утврђеним бројем условних грла:
3. Потврду о броју условних грла коју издаје Институт за сточарство Београд - Земун ( изузев за коње коју издаје Пољопривредни факултет Београд - Земун), односно за територију АП Војводине Пољопривредни факултет Нови Сад - Департман за сточарство – **за животиње у систему уматичења***;*

б) Записник Републичког ветеринарског инспектора - **за животиње које нису у систему уматичења***.*

1. Уговоре о закупу пољопривредног земљишта закључене са другим лицима за земљиште које се налази на територији јединице локалне самоуправе на којој се подноси захтев, а који су оверени од стране надлежног органа;
2. Изјава подносиоца захтева којом даје сагласност да се изврши провера података код надлежних органа који су неопходни за реализацију јавног позива;
3. Изјава подносиоца захтева о тачности података, потписанa од стране физичког лица, односно одговорног лица у правном лицу, дата под пуном кривичном, прекршајном и материјалном одговорношћу којом потврђује да је доставио све доказе који се односе на закуп пољопривредног земљишта на територији локалне самоуправе на којој је поднео захтев, као и списак повезаних лица (назив правног лица са матичним бројем/име и презиме физичког лица, **сродство** и ЈМБГ).

**Код физичких лица и предузетника повезаним лицима сматра се**: **супружник, ванбрачни партнер**, крвни сродници у правој линији (**деда, баба, унуци, мајка, отац, деца**), сродници по тазбини до другог степена сродства (**снаха, зет, свекар, свекрва, таст, ташта**), **усвојилац и усвојеник**, уколико имају пребивалиште на истој адреси, **код правних лица повезаним лицима сматра се:** правно, односно физичко лице, односно предузетник које у том правном лицу има најмање 25% учешћа у капиталу, а **код задруге повезаним лицима сматра се:** физичко лице – члан задруге.

Сва документација која се доставља у складу са овим јавним позивом мора да **гласи на исто физичко или** **правно лице**, које може бити носилац или члан Регистрованог пољопривредног газдинства и мора бити **оверена и потписана од стране надлежног органа који издаје исправу**.

Лица која су заинтересована за остваривање права пречег закупа по основу пољопривредне инфраструктуре дужна су да благовремено, а **најкасније до 1. септембра 2025. године**, поднесу Захтев за излазак Републичке пољопривредне инспекције.

Записник Републичке пољопривредне инспекције је саставни део документације која се доставља до 31. октобра 2025. године и обавезно садржи тачно наведене све катастарске парцеле, или делове парцела, на којима је утврђена функционалност система за наводњавање, одводњавање, рибњака, пољопривредног објекта, стакленика, пластеника, као и рода воћњака и винограда.

Лица која су заинтересована за остваривање права пречег закупа по основу сточарства дужна су да благовремено, а **најкасније до 1. септембра 2025. године**, поднесу Захтев за излазак Републичке ветеринарске инспекције.

Уколико је физичко или правно лице власник више врста животиња, за сваку врсту животиња доставља посебну потврду, односно записник из дела II тачке 2. овог јавног позива. Републички ветеринарски инспектор записником утврђује број условних грла за сва грла подносиоца захтева која обрачунава на основу затеченог стања, односно исправе лица о продаји, предаји на клање и извозу животиња и то: за сва приплодна грла, тов јунади и за експлоатацију кокоши носиља јаја за конзум (производња јаја) – претходних годину дана у односу на дан сачињавања записника, за тов свиња - претходних 6 месеци у односу на дан сачињавања записника, за тов јагњади и јаради – претходнх 4 месеца у односу на дан сачињавања записника, за тов бројлерских пилића – претходних 45 дана у односу на дан сачињавања записника, а највише до капацитета објекта за држање тих животиња.

Код лица која испуњавају услове за остваривање права пречег закупа по основу сточарства, у складу са овим јавним позивом, опредељивање површине пољопривредног земљишта у државној својини у Годишњем програму заштите, уређења и коришћења пољопривредног земљишта врши на начин да се површина која им је утврђена по броју условних грла, умањује за површину пољопривредног земљишта, у складу са чланом 64а став 17. Закона о пољопривредном земљишту. Сва ограничења из члана 64а става 17. Закона о пољопривредном земљишту (уговор са другим лицима, власништво пољопривредног земљишта, власништво пољопривредног земљишта повезаних лица, закуп пољопривредног земљишта у државној својини) односе се на територију јединице локалне самоуправе где се налази објекат, односно животиње.

Уколико за катастарске парцеле које су опредељене лицима по основу права пречег закупа дође до промена површине по било ком законском основу, даљи поступак давања пољопривредног земљишта у закуп по праву пречег закупа ће се спровести само за тако утврђену површину земљишта.

За период закупа који је дужи од једне године, поред уплате закупнине за прву годину закупа, ради закључивања уговора о закупу потребно је доставити средство обезбеђења плаћања, које може да буде: гаранција пословне банке у висини годишње закупнине пољопривредног земљишта или уговор о јемству између Министарства као повериоца и правног лица као јемца или доказ о уплати депозита у висини једне годишње закупнине као средство обезбеђења плаћања закупнине који ће се у случају редовног плаћања рачунати као плаћена закупнина за последњу годину закупа.

Образац захтева може се преузети сваког радног дана од 8 до 14 часова, у просторијама Одељења за привреду,пољопривреду и локални економски развој Градске управе Прокупље, Ул.Таткова бр.2,1 спрат, канцеларија 21 или са сајта [www.prokuplje.org.rs](http://www.prokuplje.org.rs) .

**Рок за достављање захтева и потребне документације из овог јавног позива је 31. октобар 2025. године**. Захтев приспео по истеку датума одређеног у овом јавном позиву сматраће се неблаговременим и јединица локлане самоуправе ће га вратити подносиоцу неотворен.

Захтев са потребном документацијом се подноси непосредно на писарници или поштом, у затвореној коверти са назнаком на предњој страни: „Захтев за остваривање права пречег закупа по основу власништва пољопривредне инфраструктуре за 2026. годину“ или „Захтев за остваривање права пречег закупа по основу сточарства за 2026. годину“, за *Комисију за израду Годишњег програма заштите, уређења и коришћења пољопривредног земљишта/ надлежном органу јединице локалне самоуправе* Прокупље *за територији града*Прокупљa, на адресу: Одељење за привреду,пољопривреду и локални економски развој Градске управе града Прокупљa, ул.Таткова , бр. 2, На полеђини коверте наводи се назив/име и презиме и адреса подносиоца захтева.

Контакт особа за све информације у вези са овим јавним позивом је Жарко Ратковић, телефон: 027/324-040, email:poljoprivreda@prokuplje.org.rs или лично у просторијама Одељења за привреду,пољопривреду и локални економски развој Градске управе града Прокупљa, ул.Таткова , бр. 2

1 спрат, канцеларија 21.

Овај јавни позив објавити у јавном гласилу и интернет страници града Прокупља.

ГРАДОНАЧЕЛНИК ГРАДА ПРОКУПЉА

Мирослав Антовић с.р.

2

# Р е п у б л и к а С р б и ј а

Град Прокупље

Градска управа

Одељење за привреду,пољопривреду и локални економски развој

Број: 320-7/2025-06

Датум: 26.06.2025. године

**ЈАВНИ ПОЗИВ**

**ЗА ОСТВАРИВАЊЕ ПРАВА КОРИШЋЕЊА БЕЗ ПЛАЋАЊА НАКНАДЕ ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ НА ТЕРИТОРИЈИ**

**ГРАДА ПРОКУПЉА ЗА 2026. ГОДИНУ**

У складу са Законом о пољопривредном земљишту (“Службени гласник РС”, број 62/06,65/08-др закон, 41/09, 112/2015, 80/17 и 95/18-др закон) и Правилником о условима и поступку давања у закуп и на коришћење пољопривредног земљишта у државној својини (“Службени гласник РС”, број 16/2017, 111/2017, 18/2019, 45/2019, 3/2020, 25/2020, 133/20, 63/21 и 63/23), *Комисија за израду Годишњег програма заштите, уређења и коришћења пољопривредног земљишта (у даљем тексту: Комисија)/ надлежни орган града* Прокупља, расписује **јавни позив**којим обавештава:

1. да се за **коришћење без плаћања накнаде за пољопривредну производњу** може дати пољопривредно земљиште у државној својини у површини која је примерена делатности којом се баве и то:

* образовним установама - школe, стручнe пољопривреднe службe и социјалнe установe највише до 100 хектара;
* високообразовним установама - факултети и научни институти чији је оснивач држава и установe за извршење кривичних санкција највише до 1.000 хектара;

1. да се за **коришћење без плаћања накнаде у циљу пошумљавања** може дати пољопривредно земљиште у државној својини правним лицима у државној својини која су регистрована за послове у области шумарства;

да доставе потребну документацију ради остваривања права коришћења без плаћања накнаде пољопривредног земљишта у државној својини на територији града Прокупља за 2026. годину до **31.октобра 2025. године.**

**Потребна документација:**

1. Захтев за остваривање права коришћења без плаћања накнаде потписан од стране одговорног лица;
2. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе;
3. За коришћење без плаћања накнаде за пољопривредну производњу - изјашњење надлежног министарстава за послове науке, просвете, социјалне заштите, пољопривреде, односно правде из ког се може утврдити правни статус подносиоца захтева ради утврђивања испуњености услова за оставaривање права на коришћење земљишта без накнаде;
4. За коришћење без плаћања накнаде за пољопривредну производњу - Изјава, дата под кривичном и материјалном одговорношћу одговорног лица подносиоца, са планом активности за сваку катастарску парцелу (или део парцеле) која је предмет захтева са наведеном површином, којом се потврђује да се активности врше у складу са делатношћу којом се бави (образовна, научно - истраживачка, социјална).

Подносиоци захтева достављају потребну документацију из овог јавног позива, у неовереним копијама које морају бити читљиве, при чему *Комисија/надлежни орган града* Прокупља, задржава право да у случају потребе затражи достављање оригинала или оверене копије достављене документације.

Образац захтева може се преузети сваког радног дана од 8 до 14 часова, у просторијама Одељења за привреду,пољопривреду и локални економски развој Градске управе Прокупље, Ул.Таткова, бр. 2, 1 спрат, канцеларија 21 или сајта [www.prokuplje.org.rs](http://www.prokuplje.org.rs).

Рок за достављање захтева и потребне документације из овог јавног позива је 31. октобар 2025. године. Захтев приспео по истеку датума одређеног у овом јавнoм позиву сматраће се неблаговременим и *Комисија/надлежни орган* ће га вратити подносиоцу неотворен.

Захтев са потребном документацијом се подноси непосредно на писарници општине/града или поштом, у затвореној коверти са назнаком на предњој страни: „Право коришћења пољопривредног земљишта у државној својини без плаћања накнаде за 2026. годину“ *за Комисију за израду Годишњег програма заштите, уређења и коришћења пољопривредног земљишта / надлежном органу на територији града* Прокупља, *за 2026. годину*, на адресу: Одељење за привреду,пољопривреду и локални економски развој Градске управе града Прокупља , ул.Таткова, бр. 2. На полеђини коверте наводи се назив и адреса подносиоца захтева.

Контакт особа за све информације у вези са овим јавним позивом је Жарко Ратковић, телефон: 027/324-040,email: poljoprivreda@prokuplje.org.rs или лично у просторијама Одељења за привреду,пољопривреду и локални економски развој Градске управе града Прокупљa, ул.Таткова , бр. 2 ,1 спрат, канцеларија 21.

Овај јавни позив објавити у јавном гласилу и интернет страници града Прокупља.

ГРАДОНАЧЕЛНИК ГРАДА ПРОКУПЉА

Мирослав Антовић с.р.

3

**З А Х Т Е В**

***за остваривање права коришћења пољопривредног земљишта у државној својини без плаћања накнаде на територији града Прокупља за 2026. годину***

|  |  |
| --- | --- |
| **ОСНОВНИ ПОДАЦИ О ПОДНОСИОЦУ ЗАХТЕВА** | |
| Пуно пословно име  образовна установа - школа, стручна пољопривредна служба и социјална установа,  високообразовна установа - факултет и научни институт, установа за извршење кривичних санкција, правно лице у државној својини које је регистровано за послове у области шумарства  (у даљем тексту Установа) |  |
| Седиште Установе (поштански број, место, улица и број) |  |
| Број телефона |  |
| Е-mail адреса |  |
| Матични број |  |
| ПИБ подносиоца |  |
| Име, презиме и функција одговорног лица |  |
| Број телефона и е-mail адреса одговорног лица |  |
| Име и презиме лица за контакт, телефон, мобилни телефон и е-mail адреса |  |

**Обавезно попунити сва поља**

|  |  |  |  |
| --- | --- | --- | --- |
| **ПОДАЦИ О ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ ЗА КОЈЕ СЕ ПОДНОСИ ЗАХТЕВ** | | | |
| Катастарска општина | Број катастарске парцеле | Култура и класа | Површина  (ха, ари, м2) |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Укупно\_\_\_\_\_\_\_\_\_\_\_\_\_(ха, ари, м2)

Обавезно заокружити 1) или 2)

|  |
| --- |
| **НАМЕНА КОРИШЋЕЊА ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ ЗА КОЈЕ СЕ ПОДНОСИ ЗАХТЕВ** |
| 1) Коришћење без плаћања накнаде за пољопривредну производњу |
| 2) Коришћење без плаћања накнаде у циљу пошумљавања |

|  |
| --- |
| **ПОТРЕБНА ДОКУМЕНТАЦИЈА ЗА КОРИШЋЕЊЕ БЕЗ ПЛАЋАЊА НАКНАДЕ ЗА ПОЉОПРИВРЕДНУ ПРОИЗВОДЊУ коју доставља подносилац захтева** |
| 1. Захтев за остваривање права коришћења без плаћања накнаде потписан од стране одговорног лица; |
| 1. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе; |
| 1. Изјашњење надлежног министарстава за послове науке, просвете, социјалне заштите, пољопривреде, односно правде из ког се може утврдити правни статус подносиоца захтева ради утврђивања испуњености услова за оставaривање права на коришћење земљишта без накнаде; |
| 1. Изјава, дата под кривичном и материјалном одговорношћу одговорног лица подносиоца, са планом активности за сваку катастарску парцелу (или део парцеле) која је предмет захтева са наведеном површином, којом се потврђује да се активности врше у складу са делатношћу којом се бави (образовна, научно - истраживачка, социјална). |
| **ПОТРЕБНА ДОКУМЕНТАЦИЈА ЗА КОРИШЋЕЊЕ БЕЗ ПЛАЋАЊА НАКНАДЕ У ЦИЉУ ПОШУМЉАВАЊА коју доставља подносилац захтева** |
| 1. Захтев за остваривање права коришћења без плаћања накнаде потписан од стране одговорног лица; |
| 1. Акт о оснивању установе, односно извод из привредног регистра за правно лице (не старији од шест месеци) којим се доказује да је оснивач Република Србија, аутономна покрајина или јединица локалне самоуправе. |

Као одговорно лице, потврђујем под пуном кривичном, прекршајном и материјалном одговорношћу да су подаци наведени у захтеву и приложеној документацији истинити и веродостојни.

Датум: \_\_\_\_\_\_\_\_\_. 2025.г.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис одговорног лица подносиоца захтева)

4

**З А Х Т Е В**

***за признавање права пречег закупа пољопривредног земљишта у државној својини по основу власништва над пољопривредном инфраструктуром на територији града Прокупља за 2026. годину***

|  |  |
| --- | --- |
| **ОСНОВНИ ПОДАЦИ О ПОДНОСИОЦУ ЗАХТЕВА** | |
| Име и презиме (за физичко лице), односно пун назив (за правно лице) |  |
| Пребивалиште, односно седиште (поштански број, место, улица и број) |  |
| Број телефона и мобилног телефона |  |
| Е-mail адреса |  |
| ЈМБГ |  |
| Број регистрованог пољопривредног газдинства |  |
| Број рачуна и назив банке |  |
| \* Матични број |  |
| \* ПИБ подносиоца |  |
| \* Име, презиме и функција одговорног лица |  |
| \* Број телефона и е-mail адреса одговорног лица |  |
| \* Име и презиме лица за контакт, телефон, мобилни телефон и е-mail адреса |  |

**Обавезно попунити сва поља, а поља означена звездицом (\*) попуњава само правно лице**

|  |
| --- |
| **ПОТРЕБНА ДОКУМЕНТАЦИЈА коју доставља подносилац захтева** |
| 1. Захтев за признавање права пречег закупа по основу власништва над пољопривредном инфраструктуром потписан од стране физичког лица, односно одговорног лица у правном лицу; |
| 1. Доказ о власништву над пољопривредном инфраструктуром:   а) Извод из јавне евиденције о непокретности за пољопривреднуинфраструктуру која је укњижена у јавној евиденцији о непокретности и /или  б) Пописна листа и књиговодствена документација потписана и оверена у складу са Законом о рачуноводству за правно лице, за пољопривредну инфраструктуру која није укњижена у јавној евиденцији о непокретности, односно грађевинска, односно употребна дозвола и/или  в) Сагласност/одобрење Министарства надлежног за послове пољопривреде на инвестициона улагања за пољопривредну инфраструктуру која је подигнута након јула 2006. године на катастарским парцелама, односно деловима катастарских парцела којима је у моменту подизања управљало Министарство, односно купопродајни уговор физичког лица (подносиоца захтева) са правним лицем које је подигло пољопривредну инфраструктуру у складу са тада важећим прописима; |
| 1. Записник Републичке пољопривредне инспекције. |

**Напомена: Сва документација која се доставља мора да гласи на исто физичко или правно лице, које може бити носилац или члан Регистрованог пољопривредног газдинства и мора бити оверена и потписана од стране надлежног органа који издаје исправу.**

**Обавезно заокружити број под којим је пољопривредна инфраструктура на коју се односи захтев**

|  |  |  |  |
| --- | --- | --- | --- |
| **ПОДАЦИ О ПОЉОПРИВРЕДНОЈ ИНФРАСТРУКТУРИ** **на коју се односи захтев** | | | |
| 1. систем за наводњавање | | | |
| 1. систем за одводњавање | | | |
| 1. рибњак | | | |
| 1. пољопривредни објекат | | | |
| 1. стакленик | | | |
| 1. пластеник | | | |
| 1. воћњак | | | |
| 1. виноград | | | |
| **ПОДАЦИ О ПОЉОПРИВРЕДНОМ ЗЕМЉИШТУ У ДРЖАВНОЈ СВОЈИНИ**  **на коме се налази пољопривредна инфраструктура** | | | |
| Катастарска општина | Број катастарске парцеле | Култура и класа | Површина (ха, ари, м2) |
|  |  |  |  |
|  |  |  |  |
|  |  |  |  |

Укупно\_\_\_\_\_\_\_\_\_\_\_\_\_(ха, ари, м2)

Дајем сагласност Комисији за израду годишњег програма заштите, уређења и коришћења пољопривредног земљишта градаПрокупља да за потребе поступка реализације јавног позива за доказивање права пречег закупа пољопривредног земљишта у државној својини може да изврши увид, прибави и обради личне податке о чињеницама о којима се води службена евиденција код надлежних органа, а који су неопходни у поступку одлучивања.

Потврђујем под пуном кривичном, прекршајном и материјалном одговорношћу да су подаци наведени у захтеву и приложеној документацији истинити и веродостојни.

Датум: \_\_\_\_\_\_\_\_\_\_. 2025.г.

\_\_\_\_\_\_\_\_\_\_\_\_\_\_\_\_\_\_\_\_

(потпис подносиоца захтева)

5

**З А Х Т Е В**

***за признавање права пречег закупа пољопривредног земљишта у државној својини по основу сточарства на територији града Прокупља за 2026. годину***

|  |  |
| --- | --- |
| **ОСНОВНИ ПОДАЦИ О ПОДНОСИОЦУ ЗАХТЕВА** | |
| Име и презиме (за физичко лице), односно пун назив (за правно лице) |  |
| Пребивалиште, односно седиште (поштански број, место, улица и број) |  |
| Број телефона и мобилног телефона |  |
| Е-mail адреса |  |
| ЈМБГ |  |
| Број регистрованог пољопривредног газдинства |  |
| Ветеринарски број објекта за гајење животиња |  |
| Место објекта |  |
| Број рачуна и назив банке |  |
| \* Матични број |  |
| \* ПИБ подносиоца |  |
| \* Име, презиме и функција одговорног лица |  |
| \* Број телефона и е-mail адреса одговорног лица |  |
| \* Име и презиме лица за контакт, телефон, мобилни телефон и е-mail адреса |  |

**Обавезно попунити сва поља, а поља означена звездицом (\*) попуњава само правно лице**

|  |
| --- |
| **ПОТРЕБНА ДОКУМЕНТАЦИЈА коју доставља подносилац захтева** |
| 1. Захтев за признавање права пречег закупа по основу сточарства потписан од стране физичког лица, односно одговорног лица у правном лицу; |
| 1. Доказ да је правно или физичко лице власник домаћих животиња и власник, односно закупац објекта за гајење тих животиња са утврђеним бројем условних грла:   а) Потврду о броју условних грла коју издаје Институт за сточарство Београд - Земун ( изузев за коње коју издаје Пољопривредни факултет Београд - Земун), односно за територију АП Војводине Пољопривредни факултет Нови Сад - Департман за сточарство – **за животиње у систему уматичења***;*  б) Записник Републичког ветеринарског инспектора - **за животиње које нису у систему уматичења;**  (Напомена:Уколико је физичко или правно лице власник више врста животиња, за сваку врсту животиња доставља посебну потврду, односно записник са утврђеним бројем условних грла. Републички ветеринарски инспектор записником утврђује број условних грла за сва грла подносиоца захтева која обрачунава на основу затеченог стања, односно исправе лица о продаји, предаји на клање и извозу животиња и то: за сва приплодна грла, тов јунади и за експлоатацију кокоши носиља јаја за конзум (производња јаја) – претходних годину дана у односу на дан сачињавања записника, за тов свиња - претходних 6 месеци у односу на дан сачињавања записника, за тов јагњади и јаради – претходнх 4 месеца у односу на дан сачињавања записника, за тов бројлерских пилића – претходних 45 дана у односу на дан сачињавања записника, а највише до капацитета објекта за држање тих животиња.) |
| 1. Уговоре о закупу пољопривредног земљишта закључене са другим лицима за земљиште које се налази на територији јединице локалне самоуправе на којој се подноси захтев, а који су оверени од стране надлежног органа; |
| 1. Изјава подносиоца захтева којом даје сагласност да се изврши провера података код надлежних органа који су неопходни за реализацију јавног позива; |
| 1. Изјава подносиоца захтева о тачности података, потписанa од стране физичког лица, односно одговорног лица у правном лицу, дата под пуном кривичном, прекршајном и материјалном одговорношћу којом потврђује да је доставио све доказе који се односе на закуп пољопривредног земљишта на територији локалне самоуправе на којој је поднео захтев, као и списак повезаних лица (назив правног лица са матичним бројем/име и презиме физичког лица са ЈМБГ и **сродство**); |
| 1. Ако сте закупац који има закључен уговор по основу права пречег закупа по основу сточарства са периодом закупа дужим од једне године, под условом да сте увећали број условних грла за најмање 20 процената у односу на број условних грла на основу којих сте остварили право пречег закупа и желите да вам се определи државно пољопривредно земљиште које је предмет важећег уговора по праву пречег закупа, ако је то технички могуће, у складу са Законом о пољопривредном земљишту и Правилником о условима и поступку давања у закуп и на коришћење пољопривредног земљишта у државној својини потребно је да заокружите ово поље. |

**Напомена: Сва документација која се доставља мора да гласи на исто физичко или правно лице, које може бити носилац или члан Регистрованог пољопривредног газдинства и мора бити оверена и потписана од стране надлежног органа који издаје исправу.**

# 

Датум: \_\_\_\_\_\_\_\_\_. 2025.г.

\_\_\_\_\_\_\_\_\_\_\_\_\_\_\_\_\_\_\_\_

(потпис подносиоца захтева)

# ИЗЈАВА

**подносиоца захтева за признавање права пречег закупа пољопривредног земљишта у државној својини по основу сточарства на територији града Прокупља за 2026. годину**

**Ја, из , ЈМБГ**

(име и презиме) (адреса становања)

У својству одговорног лица у правном лицу \_\_\_\_\_\_\_\_\_\_\_\_\_\_\_\_\_\_\_\_\_\_\_ , МБ \_\_\_\_\_\_\_\_\_\_\_\_\_\_\_

(попуњава само правно лице) (назив правног лица)

Дајем сагласност Комисији за израду годишњег програма заштите, уређења и коришћења пољопривредног земљишта градаПрокупља да за потребе поступка реализације јавног позива за доказивање права пречег закупа пољопривредног земљишта у државној својини може да изврши увид, прибави и обради личне податке о чињеницама о којима се води службена евиденција код надлежних органа, а који су неопходни у поступку одлучивања.

Изјављујем под пуном кривичном, прекршајном и материјалном одговорношћу да сам приликом подношења захтева за признавање права пречег закупа пољопривредног земљишта у државној својини по основу сточарства на територији града Прокупља за 2026. годину доставио/ла све доказе који се односе на закуп пољопривредног земљишта на којој подносим захтев, као и да су подаци наведени у захтеву и приложеној документацији истинити и веродостојни.

***С а д р ж а ј***

***1.Јавни позив за доказивање пречег закупа пољопривредног земљишта у државној својини на територији града Прокупља за 2026.годину.................................................................................................1***

***2. Јавни позив за остваривање права коришћења без плаћања накнаде пољопривредног земљишта у државној својини на територији града Прокупља за 2026.годину........................................................5***

***3.Захтев за остваривање права коришћења пољопривредног земљишта у државној својини без плаћања накнаде на територији града Прокупља за 2026.годину..................................................7***

***4.Захтев за признавање права пречег закупа пољопривредног земљишта у државној својини на основу власништва над пољопривредном инфраструктуром на територији града Прокупља за 2026.годину.................................................................................................................................................9***

***5.Захтев за признавање права пречег закупа пољопривредног земљишта у државној својини на основу сточарства на територији града Прокупља за 2026.годину..............................................11***

***6. Изјава подносиоца захтева за признавање права пречег закупа пољопривредног земљишта у државној својини по основу сточарства на територији града Прокупља за 2026. годину...........13***



Издавач**:** *Скупштина града Прокупља*

**Лист уредио** *Ивана Обрадовић*

**Главни и одговорни уредник:** *Заменик**секретара Скупштине града Прокупља Драган Вуксановић*